open-index/open-wikipedia-markdown huggingface dataset:
টনি গ্রেগ

**অ্যান্থনি উইলিয়াম "টনি" গ্রেগ** (; ৬ অক্টোবর, ১৯৪৬২৯ ডিসেম্বর, ২০১২) ছিলেন একজন ইংরেজ টেস্ট ক্রিকেটার যিনি পরবর্তীকালে আন্তর্জাতিক ক্রিকেটে ধারাভাষ্যকার হিসেবে পরিচিতি পান। জন্মগ্রহণ করেন দক্ষিণ আফ্রিকায়, তার বাবা স্কটল্যান্ডের বাসিন্দা হওয়ার সুবাদে ইংল্যান্ডের জাতীয় ক্রিকেট দলে খেলার সুযোগ পান।

১৯৭৫ সালে উইজডেন কর্তৃপক্ষ কর্তৃক তিনি বর্ষসেরা ক্রিকেটাররূপে মনোনীত হয়।

## খেলোয়াড়ী জীবন
টনি গ্রেগের টেস্ট অভিষেক হয় ১৯৭২ সালে, ম্যানচেস্টারের ওল্ড ট্র্যাফোর্ডে অস্ট্রেলিয়ার বিপক্ষে। ১৯৭৭ সালে তার খেলোয়াড়ী জীবনের শেষ টেস্টেও প্রতিপক্ষ ছিল অস্ট্রেলিয়া। টনি গ্রেগ ইংল্যান্ডের হয়ে ৫৮টি টেস্ট খেলেছেন। ক্রিকেট ক্যারিয়ারে টনি গ্রেগ একজন অল-রাউন্ডার হিসেবেই পরিচিত ছিলেন। ব্যাট হাতে ৪০ গড়ে তিনি রান করেছেন ৩৫৯৯। ৬ ফুট ৬ ইঞ্চি দীর্ঘ টনি গ্রেগ বোলার হিসেবেও ছিলেন সফল। টেস্টে ৩২.২০ গড়ে ১৪১টি উইকেট নিয়েছিলেন তিনি। তিনি মিডিয়াম পেস-অফব্রেক দুটোই করতে পারতেন। ১৪টি টেস্টে অধিনায়কত্বও করেছেন ইংল্যান্ড দলের।

## বিতর্কিত ভূমিকা
১৯৭৭ সালে অস্ট্রেলিয়ায় বিখ্যাত ক্যারি প্যাকার সিরিজে ইংলিশ ক্রিকেট বোর্ডের নিষেধাজ্ঞা অমান্য করে খেলার জন্য তিনি আজীবন ক্রিকেট থেকে বহিষ্কৃত হন।

ক্রিকেট ছেড়ে দেওয়ার পর তিনি অস্ট্রেলিয়ায় স্থায়ীভাবে বসবাস শুরু করেন। ধনকুবের ক্যারি প্যাকারের প্রতিষ্ঠিত টেলিভিশন চ্যানেল ‘চ্যানেল নাইন’-এ তিনি ক্রিকেট ধারাভাষ্য শুরু করেন। আশির দশক থেকে শুরু মৃত্যুর আগ পর্যন্ত তিনি ক্রিকেট সম্প্রচারের ‘বিপ্লব’ চ্যানেল নাইনের ধারাভাষ্যকার দলের সদস্য ছিলেন। তিনি চ্যানেল নাইন ছাড়াও বিভিন্ন সম্প্রচার দলের হয়ে ক্রিকেট ধারাভাষ্যে নিয়োজিত ছিলেন।

## দেহাবসান
২০১২ সালের মে মাসে তার ফুসফুসে সমস্যা দেখা দেয়। প্রথমে সেটাকে ব্রঙ্কাইটিস হিসেবে শনাক্ত করা হলেও সেপ্টেম্বর-অক্টোবর মাসে চিকিত্সকেরা নিশ্চিত হন যে তিনি ক্যান্সারের সঙ্গেই বাস করছেন। তার ডান ফুসফুসে ক্যান্সার ধরা পড়ে। এরপর থেকে শুরু হয় তার চিকিৎসা। কিন্তু চিকিৎসায় তার অবস্থার কোনো পরিবর্তন হয়নি। ২৯ ডিসেম্বর ২০১২, শনিবার সকালে অস্ট্রেলিয়ার সিডনিতে হার্ট অ্যাটাকে মৃত্যুবরণ করেন তিনি।

## তথ্যসূত্র

## বহিঃসংযোগ
* 
* 

## আরও দেখুন
* অ্যালান নট
* কলিন ব্লাইদ
* ইংল্যান্ড ক্রিকেট দল

বিষয়শ্রেণী:১৯৪৬-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:১৯৭৫ ক্রিকেট বিশ্বকাপের ক্রিকেটার
বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ড ক্রিকেট দলের অধিনায়ক
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:বর্ডারের ক্রিকেটার
বিষয়শ্রেণী:বিশ্ব সিরিজ ক্রিকেট খেলোয়াড়
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:মৃগীরোগে আক্রান্ত ব্যক্তি
বিষয়শ্রেণী:সাসেক্সের ক্রিকেটার
বিষয়শ্রেণী:সাসেক্স ক্রিকেট অধিনায়ক
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:ইংল্যান্ডের টেস্ট ক্রিকেট অধিনায়ক
বিষয়শ্রেণী:অস্ট্রেলিয়ায় অভিবাসী
বিষয়শ্রেণী:স্কটিশ বংশোদ্ভূত ইংরেজ ব্যক্তি
বিষয়শ্রেণী:স্কটিশ বংশোদ্ভূত দক্ষিণ আফ্রিকান ব্যক্তি
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:এ. ই. আর. জিলিগান একাদশের ক্রিকেটার
বিষয়শ্রেণী:ডি. এইচ. রবিন্স একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:যুক্তরাজ্যে অভিবাসী
বিষয়শ্রেণী:দক্ষিণ আফ্রিকান বংশোদ্ভূত ইংরেজ
জৈনুদ্দিন আহমদ

**জৈনুদ্দিন আহমদ** ছিলেন বিহারের "নায়েব-এ-নাজিম" (প্রশাসক) এবং বাংলার শেষ স্বাধীন নবাব সিরাজউদ্দৌলার পিতা। তিনি ছিলেন বাংলার নবাব আলীবর্দী খানের ভ্রাতুষ্পুত্র এবং জামাতা।

## জন্ম, জীবন ও কর্ম
তার প্রকৃত নাম 'মির্জা মুহাম্মদ হাশিম', নবাব সুজাউদ্দিন খান কর্তৃক তিনি 'খান' উপাধি লাভ করেন। নবাব আলীবর্দী খান ১৭৪০ সালে তাকে বিহারের প্রাদেশিক শাসনকর্তা হিসেবে নিয়োগ দেন।

আহমদ শাহ দুররানীর ভারত আক্রমণকালে ১৭৪৮ সালের ২৯ ফেব্রুয়ারি নবাব আলীবর্দীর সৈন্যবাহিনীর আফগান সৈন্যরা বিদ্রোহ করে। বিদ্রোহীরা তাকে হত্যা করে এবং তার স্ত্রী আমেনা বেগম ও দুই পুত্রকে অপহরণ করে। ১৭৪৮ সালের ১৬ এপ্রিল নবাব আলীবর্দী বিদ্রোহীদের পরাজিত করেন এবং তার কন্যা ও দৌহিত্রদের মুক্ত করেন।

## মৃত্যু
১৭৪৮ সালের ২৯ ফেব্রুয়ারি নবাব আলীবর্দী খানের সৈন্যবাহিনীর আফগান বিদ্রোহীদের হাতে তিনি নিহত হন।

## তথ্যসূত্র

## আরও দেখুন
* আলীবর্দী খান
* সিরাজউদ্দৌলা
* সুজাউদ্দিন খান

## বহিঃসংযোগ
* 

বিষয়শ্রেণী:১৭৪৮-এ মৃত্যু
বিষয়শ্রেণী:বাংলার ইতিহাস
বিষয়শ্রেণী:বাংলাদেশের ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:মুঘল সাম্রাজ্য
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:বাংলার নবাব
বিষয়শ্রেণী:ভারতীয় শিয়া মুসলিম
খান মুহাম্মদ মঈনুদ্দীন

**খান মুহাম্মদ মঈনুদ্দীন** (৩০ অক্টোবর ১৯০১ – ১৬ ফেব্রুয়ারি ১৯৮১) একজন বাংলাদেশি সাহিত্যিক ছিলেন। তিনি ১৯৫০ ও ৬০-এর দশকে শিশুতোষ সাহিত্য রচনা করে খ্যাতি অর্জন করেন। তাঁর লেখা ‘কানা বগির ছা’ ছড়াটি বাংলাদেশের শিশুদের নিকট অত্যন্ত জনপ্রিয় এবং *যুগস্রষ্টা নজরুল* নামক জীবনীর জন্য তিনি বহুলভাবে সমাদৃত। এছাড়াও তিনি আল-হামরা লাইব্রেরির প্রতিষ্ঠাতা, যা বর্তমানে আল-হামরা প্রকাশনী নামে পরিচিত।

## কর্মজীবন
তিনি কোলকাতা কর্পোরেশন স্কুলে শিক্ষকতা করতেন।

## সাহিত্য কর্ম
### শিশু সাহিত্য
* মুসলিম বীরাঙ্গনা (১৯৩৬, ২০১১)
* আমাদের নবী (১৯৪১)
* ড. শফিকের মোটর বোট (১৯৪৯, ২০২১)
* খোলাফা-এ-রাশেদীন (১৯৫৭)
* বাবা আদম (১৯৫৮)
* স্বপ্ন দেখি (১৯৫৯)
* লাল মোরগ (১৯৬১, ২০২০)
* শাপলা ফুল (১৯৬২)

### কাব্যগ্রন্থ
* পালের নাও (১৯৫৬)
* হে মানুষ (১৯৫৮)
* আর্তনাদ (১৯৫৮)

### উপন্যাস
* অনাথিনী (১৯২৬): *সহচর* পত্রিকায় ধারাবাহিক হিসেবে প্রকাশিত
* নয়া সড়ক (১৯৬৭)

### ছোটোগল্প
* ঝুমকোলতা (১৯৫৬)

### জীবনী
* যুগস্রষ্টা নজরুল (১৯৫৬, ২০১৬)। এ বই পাঠোত্তর কাজী নজরুল ইসলামের জ্যেষ্ঠ ছেলে কাজী সব্যসাচী ইসলাম মন্তব্য করেন:
আপনার ‘যুগস্রষ্টা নজরুল’ পড়ে যে কি আনন্দ পেয়েছি, তা ভাষায় প্রকাশ করবার নয়। এখানেও দু’একটি বই প্রকাশিত হয়েছে, কিন্তু আপনার মত হৃদয়গ্রাহী ও authentic [বিশ্বাসপ্রদ] লেখা হয় নি।

## পুরস্কার ও সম্মননা
মঈনুদ্দীন ১৯৬০ সালে শিশু সাহিত্যে বাংলা একাডেমী পুরস্কার লাভ করেন। *যুগস্রষ্টা নজরুল* বইটির জন্য তিনি ১৯৬০ সালে ইউনেস্কো পুরস্কার লাভ করেন। বাংলাদেশ স্বাধীন হবার পর ১৯৭৮ সালে তিনি সাহিত্যে বিশেষ অবদানের জন্য একুশে পদক লাভ করেন।

## তথ্যসূত্র

## বহিঃসংযোগ
* বাংলাপিডিয়ায় (ইংরেজি সংস্করণ)

বিষয়শ্রেণী:১৯০১-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:বাংলাদেশী শিশুসাহিত্যিক
বিষয়শ্রেণী:বাংলাদেশী কবি
বিষয়শ্রেণী:বাঙালি কবি
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:বাংলাদেশী সম্পাদক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:১৯৩০-এ জন্ম
বিষয়শ্রেণী:বাংলাদেশী পুরুষ কবি
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর কবি
হাড়জোড়া

**হাড়জোড়া** (বৈজ্ঞানিক নাম:*Cissus quadrangularis*) স্থানবিশেষে হাড়ভাঙা লতা বা হারেঙ্গা নামেও পরিচিত। লতানো কাণ্ডের টুকরা টুকরা অংশ দেখতে অনেকটা জোড়া দেওয়া হাড়ের মতো দেখতে বলেই এরকম বিচিত্র নামকরণ। এটি অন্যতম ঔষধি গাছ।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## আদি ভূমি
উষ্ণমণ্ডলীয় আফ্রিকা, আরব, মাদাগাস্কার, ভারত, শ্রীলঙ্কা ও জাভা এই গাছের আদি ভূমি।

## আকার
প্রিয় আবাস বৃষ্টিবহুল অঞ্চলের ঝোপ-জঙ্গল। এটি বৃহৎ শাখান্বিত বীরুৎ-সদৃশ। সরল ও সরু পত্র-পতিমুখ আঁকশিযুক্ত। কাণ্ড রসাল, চার কোনাকার এবং চার পর্বযুক্ত। পত্র সরল, তিন থেকে ছয় সেন্টিমিটার লম্বা, নরম ও রসাল। পত্রবৃন্ত দেড় সেন্টিমিটার লম্বা, উপপত্র জোড়বদ্ধ, প্রশস্ত ডিম্বাকার, সবুজ ও ক্ষণস্থায়ী। মঞ্জরিদণ্ড আড়াই সেন্টিমিটার পর্যন্ত লম্বা হতে পারে। ফুল চার অংশক, আড়াআড়িভাবে পাঁচ মিলিমিটার ও লালচে রঙের। বৃতি পেয়ালাকার, দল খণ্ডক চারটি, প্রায় দুই মিলিমিটার লম্বা। পুংকেশর চারটি। প্রস্ফুটনকাল সাধারণত সেপ্টেম্বর থেকে নভেম্বর পর্যন্ত। ফল গোলাকার, পাকলে লাল ও একবীজী।

## ব্যবহার
হাড়জোড়া লতা স্কার্ভি, নাক, কান ও হাড়ভাঙা চিকিৎসায় বিশেষভাবে ব্যবহার্য। গাছের কচি কাণ্ড সবজি হিসেবে খাওয়া হয়।

## চিত্রশালা

File:Cissus quadrangularis W IMG 3197.jpg|in Rangareddy district of Andhra Pradesh, India.
File:Cissus quadrangularis W IMG 3196.jpg|in Rangareddy district of Andhra Pradesh, India.
File:Cissus quadrangularis W2 IMG 3196.jpg|in Rangareddy district of Andhra Pradesh, India.


## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

## বহিঃসংযোগ
* Austin, A. Jegadeesan, M. Gowrishankar, R. (2004) "Helicobactericidal Activity of Cissus quadrangularis L. Variant I"; *Natural Product Sciences* 10 (5): 217-219. Korean Society of Pharmacognosy.
* 
* 
* 
* 
* 
* Analysis of the effect of Asthishrinkhla Kandaswarasa [stem juice of Cissus quadrangularis] in fracture healing in a rat model 'Dr. Deepanshu K. Mishra, Prof. Sanjeev Sharma, R.G.G.P.G. Ayu. College - Paprola' Prof. V.K. Gupta, Dr. G.C. Negi College of Vet. and Animal sciences - Palampur - Dec. 2010.

বিষয়শ্রেণী:ঔষধি উদ্ভিদ
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:১৭৬৭-এ বর্ণিত উদ্ভিদ
বিষয়শ্রেণী:আরবীয় উপদ্বীপের উদ্ভিদ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
২০১১ ক্রিকেট বিশ্বকাপ ফাইনাল

**২০১১ আইসিসি ক্রিকেট বিশ্বকাপ ফাইনাল** () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।

## তথ্যসূত্র

## বহিঃসংযোগ
* আন্তর্জাতিক ক্রিকেট কাউন্সিলের (আইসিসি) অফিসিয়াল ২০১১ বিশ্বকাপ ওয়েবসাইট
* ''ডেইলি টেলিগ্রাফ'' এ ২০১১ ক্রিকেট বিশ্বকাপের ফাইনাল
* ক্রিকেট বিশ্বকাপ ফাইনাল: ভারত বনাম শ্রীলঙ্কা - ছবি

বিষয়শ্রেণী:২০১১ ক্রিকেট বিশ্বকাপ
বিষয়শ্রেণী:ক্রিকেট বিশ্বকাপ ফাইনাল
বিষয়শ্রেণী:মুম্বইভিত্তিক ক্রিকেট
লে ট্রিও জুব্রান

**লে ট্রিও জুব্রান** (; ) হল একটি ফিলিস্তিনী উদ্ ট্রিও, যা নাযারের্থ শহরের তিন ভাই সামির, উইসসাম এবং আদনান জুব্রান নিয়ে গঠিত হয়েছে। জুব্রানরা একটি সুপরিচিত সমৃদ্ধ শিল্পিসুলভ ঐতিহ্য পরিবার থেকে এসেছে। তাদের মা, ইবতিসাম হান্না জুব্রান, মুওয়াশশাহ (আরব স্পেনে কবিতার উত্পত্তি) গান গাইতো, তৎকালীন সময় তাদের পিতা ফিলিস্তিন ও আরব বিশ্বে সবচেয়ে প্রখ্যাত তারযুক্ত বাদ্যযন্ত্র প্রস্তুতকারকদের একজন ছিলেন।

## গঠন
বড় ভাই সমীর জুব্রান, জুব্রান ট্রিও গঠনের প্রায় এক দশক আগে ১৯৯৬ সালে একজন সফল সঙ্গীত কর্মজীবন শুরু করেন। সমীর ১৯৯৬ সালে টাকাসেম এবং পরবর্তীতে ২০০১ সালে সউ'ফাহম তার দুটি তার প্রশংসিত অ্যালবাম মুক্তি পায়। সমীর তার তৃতীয় অ্যালবামে, দুয়েটের জন্য তার ছোট ভাই উইসসাম আমন্ত্রিত করেন। এই অ্যালবামে ছিল তামাস, যা ২০০৩ সালে মুক্তি পায়। একটি ট্যুর থেকে ফিরে এসে, সমীর তার ছোট ভাই আদনান সাথে একটি ট্রিও প্রস্তাব করেন। অগাস্টের ২০০৪ সালে, প্যারিসে লুক্সেমবার্গ গার্ডেন লে ট্রিও জুব্রান জীবন নেয়।

## ডিস্কোগ্রাফি
;স্টুডিও অ্যালবাম সমূহ

* *[[Tamaas]]* (২০০২)
* *[[Randana]]* (২০০৫)
* *[[Majâz]]* (২০০৭)
* *[[À l'ombre des mots]]* (২০০৮)
* *[[Le Dernier VoL]]*, with Chkrrr (২০০৯)
* *[[:fr:AsFâr|AsFâr]]*, featuring Dhafer Youssef (২০১১)

## তথ্যসূত্র

## বহিঃসংযোগ
* লে ট্রিও জুব্রান (অফিসিয়াল ওয়েবসাইট)
* ফেইসবুক
* উইসসাম জুব্রান (অফিসিয়াল ওয়েবসাইট)
* www.theglobaldispatches.com -এ লে ট্রিও জুব্রান সাথে সাক্ষাৎকার

বিষয়শ্রেণী:উদ্ বাদক
বিষয়শ্রেণী:ফিলিস্তিনী সঙ্গীত দল
১৯৯৭ আইসিসি ট্রফি

কার্লসবার্গ **১৯৯৭ আইসিসি ট্রফি** ক্রিকেট টুর্নামেন্ট ১৯৯৭ সালে মার্চ/এপ্রিলে মালয়েশিয়ার কুয়ালালামপুরে অনুষ্ঠিত হয়। এটি ছিল ১৯৯৯ ক্রিকেট বিশ্বকাপের বাছাইপর্ব। এতে কেনিয়া এবং প্রথমবারের মত বাংলাদেশ ও স্কটল্যান্ড বিশ্বকাপে খেলার জন্য যোগ্যতা অর্জন করেছিলো।

## প্রথম রাউন্ড
প্রথম রাউন্ড ছিল গ্রুপ পর্বের, যেখানে ৬টি দল করে ২টি গ্রুপ এবং ৫টি দল করে ২টি গ্রুপ মোট ৮টি গ্রুপ তৈরি করা হয়েছিল। প্রথম রাউন্ড শেষে প্রতি গ্রুপের শীর্ষ ২টি দল দ্বিতীয় রাউন্ডে যায় এবং বাকি ১৪টি দল যায় প্লেঅফ এ চূড়ান্ত স্ট্যান্ডিং এর জন্য।

### গ্রুপ এ

 দ্বিতীয় পর্বে উত্তীর্ণ

### গ্রুপ বি

 দ্বিতীয় পর্বে উত্তীর্ণ

### গ্রুপ সি

 দ্বিতীয় পর্বে উত্তীর্ণ

### গ্রুপ ডি

 দ্বিতীয় পর্বে উত্তীর্ণ

## দ্বিতীয় রাউন্ড
প্রথম রাউন্ডের মত দ্বিতীয় রাউন্ডও ছিল গ্রুপ পর্বের, যেখানে ৪টি করে দল ২টি গ্রুপে খেলে। দ্বিতীয় রাউন্ড শেষে দুই গ্রুপের শীর্ষ ২টি দল সেমি ফাইনালে জায়গা করে নেয়। দুই গ্রুপের ৩য় হওয়া ২টি দল যায় পঞ্চম স্থান নির্ধারনী পর্বে বাকি দুইটি দল যায় সপ্তম স্থান নির্ধারনী পর্বে।

### গ্রুপ ই

 সেমি-ফাইনালে উত্তীর্ণ

### গ্রুপ এফ

 সেমি-ফাইনালে উত্তীর্ণ

## সেমি ফাইনাল
;প্রথম সেমি ফাইনাল
প্রথম সেমি ফাইনালটি হয়, আয়ারল্যান্ড এবং কেনিয়ার মধ্যে। যেখানে কেনিয়া, আয়ারল্যান্ডকে ৭ রানে পরাজিত করে।

----
;দ্বিতীয় সেমি ফাইনাল
দ্বিতীয় সেমি ফাইনালটি হয়, বাংলাদেশ এবং স্কটল্যান্ডের মধ্যে। যেখানে বাংলাদেশ, স্কটল্যান্ডকে ৭২ রানে পরাজিত করে। ম্যান অব দ্যা ম্যাচ হন খালেদ মাসুদ তার ৭০ রান এবং ২টি স্ট্যাম্পিং করার জন্য।

## তৃতীয় স্থান নির্ধারনী ম্যাচ
তৃতীয় স্থান নির্ধারনী ম্যাচে স্কটল্যান্ড প্রথমে ব্যাট করে এবং ৪৫ ওভারে ৮ উইকেটে ১৮৭ রান করে বৃষ্টির কারণে ৫ ওভার কমানো হয়। স্কটল্যান্ডের পক্ষে মাইক স্মিথ সর্বোচ্চ ৪৯ রান করেন। ডাকওয়ার্থ-লুইস পদ্ধতিতে আয়ারল্যান্ডের জন্য ১৯২ রানের লক্ষ্য নির্ধারন করা হয়। জবাবে আয়ারল্যান্ড ব্যাট করতে নেমে ১৪১ রানে অল-আউট হয়ে যায়। ফলে স্কটল্যান্ড ৫১ রানের জয় পায় এবং ১৯৯৯ বিশ্বকাপে খেলার যোগ্যতা অর্জন করে।

## ফাইনাল
ফাইনালটি বাংলাদেশ এবং কেনিয়ার মধ্যে অনুষ্ঠিত হয়। কেনিয়া প্রথমে ব্যাটিং করে ৫০ ওভারে ৭ উইকেট হারিয়ে করে ২৪১ রান। স্টিভ টিকোলো করেন ১৪৭ রান। বৃষ্টি বিগ্নিত ম্যাচে ডাকওয়ার্থ-লুইস পদ্ধতিতে বাংলাদেশের টার্গেট হয় ২৫ ওভারে ১৬৬ রান।শেষ ১ বলে দরকার পড়ে বাংলাদেশের ১ রান। ক্রিজে ছিলেন উইকেট-রক্ষক-ব্যাটসম্যান খালেদ মাসুদ পাইলট আর অপর প্রান্তে পেসার হাসিবুল হোসেন শান্ত। হাসিবুল হোসেনের এক রানের সুবাদে আইসিসি ট্রফির চ্যাম্পিয়ন হয় বাংলাদেশ। যার ফলে প্রথমবারের মত ক্রিকেট বিশ্বকাপে খেলার জন্য যোগ্যতা অর্জন করে বাংলাদেশ।

## চূড়ান্ত অবস্থান
টুর্নামেন্ট শেষে অংশগ্রহণকারী দলগুলোর অবস্থান ছিল:
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# /

## আরও দেখুন
* আসিফ করিম
* ১৯৯৯ ক্রিকেট বিশ্বকাপ
* আইসিসি ট্রফি

## তথ্যসূত্র

১৯৯৭ আইসিসি ট্রফি

বিষয়শ্রেণী:আইসিসি বিশ্বকাপ বাছাইপর্ব
বিষয়শ্রেণী:১৯৯৭-এ ক্রিকেট
বিষয়শ্রেণী:মালয়েশিয়ায় আন্তর্জাতিক ক্রিকেট প্রতিযোগিতা
দিলওয়ার

কবি **দিলওয়ার** (১ জানুয়ারি, ১৯৩৭ - ১০ অক্টোবর, ২০১৩) বাংলাদেশের একজন অন্যতম প্রধান কবি। বাংলাদেশের সাধারণ মানুষের মনের কথা তার কবিতায় স্বত:স্ফূর্তভাবে উঠে এসেছে বলে তাকে "গণমানুষের কবি" বলা হয়।

## জন্ম, শৈশব ও শিক্ষা
কবি দিলওয়ার ১৯৩৭ সালের ১ জানুয়ারি সিলেট জেলার দক্ষিণ সুরমার ভার্থখলাস্থ পৈতৃক নিবাস 'খান মঞ্জিল'-এ জন্মগ্রহণ করেন। তার পিতার নাম মৌলভী মোহাম্মদ হাসান খান এবং মাতার নাম মোছাম্মৎ রহিমুন্নেসা। ১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার।

## পেশা
শিক্ষকতার মাধ্যমে পেশাজীবনের শুরু হলেও এরপর রাজধানীতে এসে সাংবাদিকতা শুরু করেন কবি। ১৯৬৭ সালে সহকারী সম্পাদক হিসাবে যোগ দেন দৈনিক সংবাদে। দেশ স্বাধীন হওয়ার পর ১৯৭৩-৭৪ সালে দৈনিক গণকণ্ঠেও সহকারী সম্পাদকের দায়িত্ব পালন করেন৷ উদীচী ও খেলাঘর আসরের সিলেটের সভাপতির দায়িত্ব পালন করেছেন দীর্ঘদিন।

১৯৭৪ সালে সিলেটে ফিরে ফ্রিল্যান্স সাংবাদিকতার পাশাপাশি পুরোমাত্রায় লেখালেখিতে মন দেন দিলওয়ার। তবে জীবনভর নানা রোগে ভুগতে হয়েছে সুরমাপড়ের এই কবিকে। ১৯৬০ সালে পেশায় সেবিকা আনিসা খাতুনের সঙ্গে বিয়ে হয় দিলওয়ারের। তাদের ছয় ছেলে মেয়ের মধ্যে দ্বিতীয় কিশওয়ার ইবনে দিলওয়ার নিজেও ছিলেন কবি। তিনি মারা গেছেন কয়েক বছর আগে। বাকি পাঁচ ছেলেমেয়ে হলেন- শাহীন ইবনে দিলওয়ার, নাহিদ বিনতে দিলওয়ার, রোজিনা বিনতে দিলওয়ার, সাজিয়া বিনতে দিলওয়ার ও কামরান ইবনে দিলওয়ার ।

## সাহিত্যধারা

## ব্যক্তিগত জীবন
১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার। শারীরিক অসুস্থতার কারণে সেখানেই তার প্রাতিষ্ঠানিক শিক্ষার ইতি ঘটে। ১৯৬০ সালে পেশায় সেবিকা আনিসা খাতুনের সঙ্গে বিয়ে হয় দিলওয়ারের।

## প্রকাশিত গ্রন্থ
তার উল্লেখযোগ্য গ্রন্থগুলো হলো-

** কাব্যগ্রন্থ**
* জিজ্ঞাসা 
* ঐকতান 
* উদ্ভিন্ন উল্লাস 
* পূবাল হাওয়া 
* স্বনিষ্ঠ সনেট 
* ফেসিং দ্য মিউজিক
* রক্তে আমার অনাদি অস্থি
* সপৃথিবী রইবো সজীব 
* দুই মেরু দুই ডানা 
* অনতিত পংক্তিমালা
* বাংলা তোমার আমার 
* বঙ্গবন্ধু, আমি তোমার পেশাদার মিত্র নই
* নির্বাচিত কবিতা ইত্যাদি। 
**ছড়াগ্রন্থ**
* দিলওয়ারের শত ছড়া 
* ছড়ায় অ আ ক খ
**প্রবন্ধগ্রন্থ**
* বাংলাদেশ জন্ম না নিলে 
* রবীন্দ্রনাথ কী সাম্প্রদায়িক 
 এছাড়া প্রবন্ধ, গান, ও ভ্রমণকাহিনীও লিখেছেন তিনি।

## সম্মাননা ও পুরস্কার
কবি দিলওয়ার ১৯৮০ সালে কাব্য চর্চায় বাংলা একাডেমী পুরস্কার লাভ করেন। ২০০৮ সালে সাহিত্যে অবদানের জন্য তাকে একুশে পদক প্রদান করা হয়।

## মৃত্যু
তিনি দীর্ঘদিন ধরে বার্ধক্যজনিত রোগে ভুগছিলেন। ১০ অক্টোবর ২০১৩ সালে সিলেট নগরের ভার্থখলায় নিজ বাসভবনে তার মৃত্যু হয়।

## তথ্যসূত্র

## বহিঃসংযোগ

* সিলেটের মানুষের কাছে ‘গণমানুষের কবি’ হিসাবে পরিচিত কবি দিলওয়ার খান আর নেই। 

বিষয়শ্রেণী:১৯৩৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশী কবি
বিষয়শ্রেণী:বাঙালি কবি
বিষয়শ্রেণী:আধুনিকবাদী কবি
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:একুশে পদক বিজয়ী
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলাদেশী পুরুষ কবি
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর কবি
বিষয়শ্রেণী:রাজা গিরিশচন্দ্র হাই স্কুলের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
অ্যাভেঞ্জার্স (কমিক্স)

**অ্যাভেন্জার্স** হচ্ছে কল্পিত সুপারহিরোদের দল যা মার্ভেল'স কমিক্স এর দ্বারা প্রকাশিত আমেরিকান কমিক বইগুলিতে দেখা যায়। এই সুপারহিরো দলটি আত্মপ্রকাশ করেছিল **দ্যা অ্যাভেঞ্জার্সে** #১ (সেপ্টেম্বর, ১৯৬৩), লেখক-সম্পাদক স্ট্যান লি এবং সহ-শিল্পী জ্যাক কার্বি দ্বারা নির্মিত হয়।  **দ্যা অ্যাভেঞ্জার্স** লি এবং কারবির আগের সুপারহিরোদের দল **অল-উইনার্স স্কোয়াড** এর পুনঃসংস্করণ যা মার্ভেল কমিক্সের পূর্বসূরি **টাইমলি কমিক্স** এর দ্বারা প্রকাশিত কমিক বইয়ের সিরিজে আবির্ভুত হয়েছিল।

“আর্থ মাইটিইয়েস্ট হিরোস” লেবেলে, অ্যাভেনজার মূলত **আয়রন ম্যান**, **থর**, দ্য **ওয়াস্প**, দ্য **হাল্ক** এবং **অ্যান্ট-ম্যান** নিয়ে গঠিত। ৪র্থ সংখ্যায় আসল **ক্যাপ্টেন আমেরিকা** বরফের মধ্যে আটকেছিল এবং তারা তাকে পুনর্জাগরিত করার পরে তিনি তাদের দলে যোগ দেন । কাহিনির বিশেষ আবর্তন কমিকটির বৈশিষ্ট্য হয়ে দাঁড়িয়েছে, যদিও একটি বিষয় সবসময় সামঞ্জস্যপূর্ণ ছিল: অ্যাভেনজারের লড়াই “কোনো একক সুপারহিরো শত্রুদের প্রতিরোধ করতে পারে না”। দলটি “অ্যাভেঞ্জারদের একতা” লড়াইয়ের জন্য বিখ্যাত। দলটি অনেকগুলো বৈশিষ্ট্যযুক্ত হিরো নিয়ে গঠিত। যেমন: মানুষ, অতিপ্রাকৃত মানুষ, মিউট্যান্ট, অমানবিক, রোবট, দেবতা, এলিয়েন এবং এমনকি প্রাক্তন ভিলেন।

## তথ্যসূত্র

## বহিঃসংযোগ

* Marvel Comics: Avengers —Official site
* Avengers Comic Book Sales History—Sales figures from 1966–present
* Big Comic Book Database: Avengers
* MDP:Avengers—Marvel Database Project (wiki)
* Avengers Assemble!—Archives and Database
* The Avengersat Don Markstein's Toonopedia.  from the original on April 7, 2012.

বিষয়শ্রেণী:সুপারহিরো কমিক্স
বিষয়শ্রেণী:মার্ভেল কমিক্স
বিষয়শ্রেণী:মার্ভেল কমিক চরিত্র
বিষয়শ্রেণী:কমিক চরিত্র
আলী রজা

**গাউছুল আযম শাহ আলী রজা প্রকাশ কানু শাহ (রাহঃ)** ১৮শ শতকের বাঙালি কবি। তিনি পদাবলী এবং সুফি ভাবধারায় কাব্য রচনা করেন। সুফি সাধনায় সিদ্ধ হবার কারণে আলী রজা সাধারণের নিকট **কানু ফকির** হিসেবে পরিচিত ছিলেন। তিনি আটারো শতকের শ্রেষ্ঠ কবি বলে আনোয়ারা থানায় বেশ পরিচিত একটা নাম। জ্ঞান সাগর গ্রন্থটি বাংলাদেশ-কলকাতা দুই দেশের মানুষের কাছে সম্পদ হিসাবে মনে করে। কবি ছাড়াও ওনি প্রসিদ্ধ আউলিয়া। ওনার খলিফা সংখ্যা ৩০০ জনের অধিক। চট্টগ্রামের আনোয়ারা থানায় ওশখাইন গ্রামে ওনার মাজার শরীফ। সৈয়দ সুলতান (রাহঃ) ও শাহ আলী (রাহঃ) কে বিষুর সৃষ্টির প্রতিক ধরা হয়। প্রতিবছর ১৪ই জানুয়ারি ওনার মহান ওরুশ ও বিষু দিবস হিসাবে অনুষ্ঠিত হয়। বিষু একটি আধ্যাত্মিক বিষয়,এটি তরিকতের ভাইদের মধ্যে গুপ্ত থাকে। বিষু (হায়াত-মউত ও ভবিষ্যত) চিন্তাশক্তির একটি পথ। এই কঠিন পথ আধ্যাত্মিক শিক্ষা ব্যতীত অর্জন সম্ভব নয়।

## সংক্ষিপ্ত জীবনী
তার জন্ম চট্টগ্রাম জেলার আনোয়ারা উপজেলার ওশখাইন গ্রামে। তার পিতার নাম মোহাম্মদ সাছি,মাতার নাম পরাণ বিবি। গণ্দ্রব্য জোয়ার বা ওসখাইন গ্রামে আলী রজার সময়ে উচ্চ শিক্ষা লাভ করার মতো কোন শিক্ষা প্রতিষ্ঠান বা ব্যবস্থা ছিল না। ফলে প্রাথমিক ধর্মীয় শিক্ষাদি প্রদানের পর আলী রজাকে তার পিতা-মাতা বর্তমান চাঁদপুর জেলার হাজীগঞ্জের শাহ্ আলীউদ্দিন-এর পুত্র শাহ্ কেয়ামুদ্দিন-এর কাছে উপযুক্ত শিক্ষা অর্জনের জন্য দিয়ে দেন। আলী রজা নিজের কুড়ি বৎসর বয়স পূর্ণ হওয়া পর্যস্ত তার কাছে নানা বিষয়ে জ্ঞান আহরণ করেন। বাংলা, আরবি, ফারসি, দেবনাগরী উত্তমভাবে তিনি আয়ত্ত করেছিলেন তার কাছেই। আলী রজা ১৭৯১ খ্রিষ্টাব্দে প্রথম স্ত্রীর মৃত্যুর পরে দ্বিতীয় স্ত্রী আকিম বিবিকে গ্রহণ করেন। তার সন্তানদের নাম এর্সাদউল্লা, আমিনউল্লা, শুকুরা বিবি, সর্ফতউল্লা, মনিরউল্লা ও আবদুল খালেক। তার নাতি শাহসুফি আমিনুর রহমান ছিলেন তার সময়ে বিখ্যাত মুফতি। পটিয়া আল জামিয়াতুল আরবিয়াতুল ইসলামিয়া জিরিতে পড়ালেখা করে ফিকহ বিভাগের উপর উচ্চ সনদ লাভ করেন। এইভাবে শাহ আলী রজার আওলাদগণ বিভিন্ন বিষয়ে সমসাময়িক সময়ে বিশেষ দক্ষতা অর্জন করে তৎকালীন সময়ে অনন্য ভূমিকা পালন করেন। তাঁর বিখ্যাত গ্রন্থ "জ্ঞানসাগর" তার আওলাদদের মাঝে সংরক্ষিত আছে। এঁদের মধ্যে এর্সাদউল্লা ও সর্ফতউল্লা ছিলেন কবি ও সঙ্গীতজ্ঞ।

## সাহিত্য কর্ম
*সিরাজ কুলুব*, *জ্ঞানসাগর*, *আগম*, *ধ্যানমালা*, *যোগকালন্দর* এবং *ষট্‌চক্রভেদ* তার উল্লেখযোগ্য সাহিত্য কর্ম। আলী রজা অনেক পদ ও রচনা করেছিলেন। ড. আহমদ শরীফ কর্তৃক সম্পাদিত *মুসলিম কবির পদসাহিত্য* গ্রন্থে তার বত্রিশটি পদ সংকলিত হয়েছে। 

## বহিঃসংযোগ
*
বাংলাপিডিয়া

## তথ্যসূত্র

বিষয়শ্রেণী:বাঙালি কবি
বিষয়শ্রেণী:মধ্যযুগের কবি
বিষয়শ্রেণী:বাংলা সাহিত্য
বিষয়শ্রেণী:চট্টগ্রাম জেলার ব্যক্তি
সঞ্চিতা (কাব্যগ্রন্থ)

**সঞ্চিতা** বাংলা সাহিত্যের অন্যতম জনপ্রিয় এবং বাংলাদেশের জাতীয় কবি কাজী নজরুল ইসলামের কাব্য-সংকলন। এই গ্রন্থে আটাত্তরটি কবিতা ও সতেরোটি গান আছে। এর মধ্যে ‘বিদ্রোহী’, ‘সর্বহারা’, ‘সাম্যবাদী’, ‘মানুষ’, ‘জীবন বন্দনা’, ‘খুকী ও কাঠবেড়ালী’, ‘চল্‌ চল্‌ চল্‌’ প্রভৃতি প্রধান।

গ্রন্থটির উৎসর্গ পত্রে লেখা আছে: “বিশ্বকবিসম্রাট শ্রীরবীন্দ্রনাথ ঠাকুর শ্রীশ্রীচরণারবিন্দেষু”।

## তথ্যসূত্র

## বহিঃসংযোগ

বিষয়শ্রেণী:কাজী নজরুল ইসলামের কাব্যগ্রন্থ
বিষয়শ্রেণী:কাজী নজরুল ইসলামের রচনা
হাল্ক (কমিক্স)

**হাল্ক** হলো মার্ভেল কমিক্স কর্তৃক প্রকাশিত আমেরিকান কমিক বইয়ে উপস্থিত হওয়া একটি সুপারহিরো। এটি সৃষ্টি করেছে লেখক স্ট্যান লি এবং শিল্পী জ্যাক কার্বি, চরিত্রটি সর্বপ্রথম *দ্য ইনক্রেডিবল হাল্ক* (১৯৬২) এ উপস্থিত হয়। কমিক বইয়ে চরিত্রটির বহু ব্যক্তিত্ব রোগ রয়েছে।   হাল্ক একটি সবুজ রঙের বলশালী দানব, যার শারীরিক সক্ষমতা কল্পনাতীত। অন্যদিকে তার মূল পরিচয় বা অন্য নাম হলো ড. রবার্ট ব্রুস ব্যানার, যে শারীরিকভাবে দুর্বল, সামাজিকভাবে পিছিয়ে পড়া এবং সংযত স্বভাবের একজন পদার্থবিদ। দুইজনই একে অপরের অস্তিত্ব সম্পর্কে অবগত।

*রিক জোনস*কে বাঁচাতে গিয়ে দূর্ঘটনাবশত গামা রশ্মির বিস্ফোরণের ফলে ব্যানার শারীরিকভাবে হাল্ক- এ রূপান্তরিত হয়। মানসিক চাপ, স্বেচ্ছায় বা  নিজের ইচ্ছার বিরুদ্ধে যেকোনো সময়ই এই রূপান্তর ঘটতে পারে। তার এই রূপ ভয়াবহ বিপর্যয় ডেকে আনে এবং ব্যানারের স্বাভাবিক জীবন তাতে ক্ষতিগ্রস্ত হয়। হাল্ক এর শক্তি তার রাগ বাড়ার সাথে সাথে বৃদ্ধি পায়।

অন্যতম আইকনিক এবং জনপ্রিয় এই চরিত্রটি বিভিন্ন মার্চেন্ডাইজে উপস্থিত হয়েছে, যেমন পোশাক, খেলনা, বাস্তব কাঠামো (যেমন থিম পার্কের আকর্ষণ) এবং অসংখ্য মিডিয়াতে চরিত্রটকে উল্লেখ করা হয়েছে।

## তথ্যসূত্র

## বহিঃসংযোগ

* 
* 
* Hulk at the Big Comic Book Database
* Hulk at the Unofficial Handbook of Marvel Comics Creators
* 
* 

বিষয়শ্রেণী:কমিক চরিত্র
বিষয়শ্রেণী:কাল্পনিক চিকিৎসক
বিষয়শ্রেণী:চলচ্চিত্রে পুরুষ চরিত্র
বিষয়শ্রেণী:কাল্পনিক ভেগান এবং নিরামিষাশী চরিত্র
বিষয়শ্রেণী:চলচ্চিত্রে অভিযোজিত মার্ভেল কমিক
আয়রন ম্যান

**আয়রন ম্যান** (**টনি স্টার্ক**) একটি কাল্পনিক কমিক চরিত্র। তাকে মার্ভেল কমিকসের প্রকাশিত কমিক বইয়ে দেখা যায়। চরিত্রটি তৈরি করেছিল লেখক ও সম্পাদক স্ট্যান লি, ল্যারি লিবার চরিত্রটির উন্নতি করেন এবং শিল্পী ডন হেক ও জ্যাক কিরবি এর রূপরেখা দান করেন। তিনি টেলস অফ সাসপেন্স #৩৯ মাধ্যমে আত্মপ্রকাশ করেন।

একটি ধনকুবের ফুর্তিবাজ, শিল্পপতি এবং প্রতিভাশালী প্রকৌশলী, টনি স্টার্ক অপহৃত হবার সময় বুকে মারাত্মক আঘাত পান। তার বন্দিকর্তারা তাকে দিয়ে জোর করে একটি ক্ষেপণাস্ত্র নির্মাণ করার চেস্টা চালায়। তিনি পরিবর্তে একটি বর্ম তৈরি করেন যা তার জীবন বাঁচায় এবং বন্দিদশা থেকে মুক্তি দেয়। পরিবর্তিতে তিনি বর্মটি সংস্কার করে আয়রন ম্যান হিসাবে দুনিয়া রক্ষায় ব্যবহার করেন। আয়রন ম্যান প্রাথমিকভাবে ছিল স্ট্যান লী-এর জন্য স্নায়ুযুদ্ধের বিষয় অনুসন্ধানের মাধ্যম বিশেষত, সাম্যবাদের বিরুদ্ধে মার্কিন প্রযুক্তি এবং ব্যবসায়িক ভূমিকা। আয়রন ম্যান পরবর্তী স্নায়ুযুদ্ধের বিষয় থেকে সমসাময়িক উদ্বেগ যেমন কর্পোরেট অপরাধ এবং সন্ত্রাসবাদের বিরুদ্ধে যুদ্ধ শুরু করেন।

সর্বত্র চরিত্র প্রকাশের ইতিহাস অধিকাংশ, আয়রন ম্যান সুপারহিরো দল অ্যাভেনজার্স এর একটি প্রতিষ্ঠাতা সদস্য হয়েছে এবং তার নিজস্ব বিভিন্ন কমিক বই সিরিজের বিভিন্ন আদর্শের মধ্যে বৈশিষ্ট্যযুক্ত হয়েছে। আয়রন ম্যান বিভিন্ন অ্যানিমেটেড টিভি শো এবং চলচ্চিত্র জন্য অভিযোজিত হয়েছে। আয়রন ম্যান চরিত্রটি রবার্ট ডাউনি জুনিয়র দ্বারা চিত্রিত করা হয়। লাইভ অ্যাকশন চলচ্চিত্র আয়রন ম্যান (২০০৮), যা একটি সমালোচনামূলক এবং বক্স অফিসে অনেক সাফল্য এনে দেয়। ডাউনি, তিনি তার পারফরম্যান্সের জন্য অনেক প্রশংসা পেয়েছেন, *[[দ্যা ইনক্রেডিবল হাল্ক]]* (২০০৮) তিনি ক্যামিও চরিত্রে অভিনয়ের ভূমিকা পালন করেছিলেন।

২০১১ সালে আইজিএনের সেরা ১০০ কমিক বই নায়কের তালিকায় আয়রন ম্যান ১২তম হয়,
এবং ২০১২ সালে "শীর্ষ ৫০ অ্যাভেনজার্স" এর তালিকায় তৃতীয় হয়ছে।

## তথ্যসূত্র

## বহিঃসংযোগ

* 
* "Stark Reality: A Different Hero for Different Times" by Ian Chant - PopMatters.com
* Advanced Iron (fanzine)
* Iron Man Library

বিষয়শ্রেণী:১৯৬৮-এ অভিষিক্ত কমিক
বিষয়শ্রেণী:স্ট্যান লি সৃষ্ট চরিত্র
বিষয়শ্রেণী:ভিডিও গেমে অভিযোজিত মার্ভেল কমিক্স
বিষয়শ্রেণী:১৯৬৩-এ প্রবর্তিত কমিক চরিত্র
বিষয়শ্রেণী:কমিক চরিত্র
বিষয়শ্রেণী:কাল্পনিক উদ্ভাবক
বিষয়শ্রেণী:কাল্পনিক প্রকৌশলী
বিষয়শ্রেণী:কাল্পনিক আবিষ্কারক
বিষয়শ্রেণী:কাল্পনিক বিজ্ঞানী
বিষয়শ্রেণী:মার্ভেল কমিক্স পুরুষ সুপারহিরো
বিষয়শ্রেণী:মার্ভেল কমিক শিরোনাম
বিষয়শ্রেণী:চলচ্চিত্রে অভিযোজিত মার্ভেল কমিক
বিষয়শ্রেণী:ল্যারি লিবার সৃষ্ট চরিত্র
বিষয়শ্রেণী:জ্যাক কিরবি সৃষ্ট চরিত্র
বিষয়শ্রেণী:ডন হেক সৃষ্ট চরিত্র
বিষয়শ্রেণী:মার্ভেল কমিক্স চলচ্চিত্রের চরিত্র
বিষয়শ্রেণী:আয়রন ম্যান চরিত্র
ব্ল্যাক উইডো (কমিক্স)

**ব্ল্যাক উইডো** (Чёрная вдова, "chernaya Vdova") (Natalia "Natasha" Romanova Alianovna, Natasha Romanoff নামেও পরিচিত) একটি কাল্পনিক চরিত্র, কমিক মার্ভেল কমিক্সের দ্বারা প্রকাশিত বই প্রদর্শনে. সম্পাদক এবং চক্রান্তকারী Stan লি, scripter ডন রিকো, এবং শিল্পী ডন নরক দ্বারা নির্মিত, প্রথম অক্ষর ম্যানেজ নং টেলস হাজির 52 (এপ্রিল 1964). অক্ষর একটি সোভিয়েত স্পাই, আয়রন ম্যান সুপারহিরো একটি প্রতিদ্বন্দ্বী হিসাবে প্রথম চালু ছিল. পরে তিনি মার্কিন যুক্তরাষ্ট্রে defected, রূপান্তর কাল্পনিক স্পাই এজেন্সি ঢাল এজেন্ট, এবং সুপারহিরো দলের সদস্য Avengers. একটি কুহকিনী হিসাবে সাধারণত ফোটানো, কালো বিধবা 31 কমিকস কমিকস মধ্যে ক্রেতা এর দ্বারা গাইড আকর্ষণীয়া নারী হিসাবে স্থান লাভ করে.

## তথ্যসূত্র

## বহিঃসংযোগ

* [Black Widow](http://marvel.com/universe/Black_Widow_(Natasha_Romanova)) at Marvel.com
* "Richard K. Morgan Talks Marvel's ''Black Widow''", Comic Book Resources, November 16, 2004
* ''Black Widow'' at Comics2Film
* 
* 
* Natasha Romanova at the Marvel Directory
* Natasha Romanova at Don Markstein's Toonopedia
* 

বিষয়শ্রেণী:কমিক চরিত্র
বিষয়শ্রেণী:চলচ্চিত্রের নারী চরিত্র
বিষয়শ্রেণী:চলচ্চিত্রে অভিযোজিত মার্ভেল কমিক
হকআই (কমিক্স)

**হকআই** (*রোনিন* অথবা *ক্লিন্ট বার্টন* নামেও পরিচিত) হল একটি কাল্পনিক চরিত্র এবং মার্ভেল কমিকস থেকে হকআইয়ের কমিকস্ বইগুলি প্রকাশিত হয়। লেখক স্ট্যান লি এবং শিল্পী ডন হেক দ্বারা নির্মিত *টেলস অব সাসপেন্স #৫৭*(সেপ্টেম্বর, ১৯৬৪) কাহিনীতে প্রথমে এই চরিত্রটি খলনায়ক হিসাবে আত্মপ্রকাশ করে। পরে *[[অ্যাভেঞ্জার্স]] #১৬* গল্পে (মে, ১৯৬৫) হকআই অ্যাভেঞ্জার্সে যোগদান করে। এরপর থেকে সে এই দলের একজন প্রধান সদস্য। হকআই #৪৪-এ IGN এর *সেরা ১০০ কমিক বুক হিরোস*-এর তালিকায় অন্তর্ভুক্ত হয়।

## তথ্যসূত্র

## বহিঃসংযোগ

বিষয়শ্রেণী:কমিক চরিত্র
বিষয়শ্রেণী:চলচ্চিত্রে পুরুষ চরিত্র
পরামনোবিজ্ঞান

**পরামনোবিজ্ঞান** () এমন একটি শাস্ত্র, যা অব্যাখ্যাত মানসিক বিষয় নিয়ে আলোচনা করে। পরামনোবিজ্ঞানকে সাইকোফিনোমিনাও বলা হয়ে থাকে। অবশ্য চিকিৎসাবিজ্ঞান এবং বিজ্ঞানের বর্তমান কোনও শাখাই এটিকে বিজ্ঞান বলে স্বীকৃতি দেয়নি, কেননা এটি বিজ্ঞানের নীতিমালা অনুসরণ করার জায়গায় পৌঁছয়নি। অনেকের মতেই এর অনেকাংশেরই কোন অস্তিত্ব নেই।

এমনিতে প্যারানর্মাল বলে তাকে আমাদের স্বাভাবিক বা নর্মাল যুক্তিগ্রাহ্য অভিজ্ঞতা বা বিজ্ঞান দিয়ে ব্যাখ্যা করা যায় না। অর্থাৎ সোজা কথায় বলতে গেলে নানারকম ভূতুড়ে বা অদ্ভুতুড়ে কাণ্ডকারখানা, এক্সট্রাটেরেস্ট্রিয়াল জিনিসপত্রই প্যারানর্মালের বিষয়বস্তু।আর এটাই হচ্ছে প্যারানর্মাল সাইকোলজি বা প্যারাসাইকোলজির চর্চার বিষয়। টেলিপ্যাথি থেকে শুরু করে ভবিষ্যতের জিনিস দেখতে পাওয়া,সাইকোকাইনেসিস বা বিশেষ ক্ষমতার বলে মানুষের শরীরকে প্রভাবিত করার ক্ষমতা,পুনর্জন্ম বা আদৌ পুনর্জন্ম বলে কিছু হয় কিনা,এমনকি মৃত্যুর মুখোমুখি দাঁড়িয়ে মানুষ যে সমস্ত অদ্ভুত অভিজ্ঞতার সম্মুখীন হয়—সেটাই প্যারাসাইকোলজির বিষয়বস্তু।

## বৈজ্ঞানিক সমালোচনা
সমালোচক বিজ্ঞানীদের বক্তব্য এই যে এরকম কোনো অস্বাভাবিক দাবি  গুরুত্ব সহকারে নিতে হলে অস্বাভাবিক প্রমাণের প্রয়োজন আছে । বিজ্ঞানীরা যারা প্যারাসাইকোলজির মূল্যায়ন করেছেন তারা লিখেছেন প্রমাণের পুরো অংশটি নিম্নমানের এবং পর্যাপ্তভাবে নিয়ন্ত্রিত নয়। এই দৃষ্টিভঙ্গির সমর্থনে, সমালোচকরা প্যারাসাইকোলজিকাল ফলাফল ব্যাখ্যা করার উপায় হিসাবে জালিয়াতি, ত্রুটিপূর্ণ অধ্যয়ন এবং জ্ঞানীয় পক্ষপাতের উদাহরণ (যেমন ক্লাস্টারিং বিভ্রম, প্রাপ্যতা ত্রুটি, নিশ্চিতকরণ পক্ষপাতিত্ব, নিয়ন্ত্রণের বিভ্রম, কুসংস্কারগ্রস্ত চিন্তাভাবনা ) এর উদাহরণ উদ্ধৃত করেছেন। গবেষণায় আরও দেখা গেছে যে মানুষের অলৌকিক ঘটনাতে বিশ্বাস করার আকাঙ্ক্ষা তাদের বিশ্বাসের প্রতিকূল প্রমাণে অনাগ্রহী করে তোলে।

## বিষয়বস্তুসমূহ
পরামনোবিজ্ঞানের অসংখ্য আলোচ্য বিষয়বস্তুর মাঝে উল্লেখ্যযোগ্য হলো :

 
* অতীন্দ্রিয় ঘটনাবলী, 
* অস্বাভাবিকতা বিকার 
* টেলিপ্যাথি,  
* প্রাক-বোধন  
* বহু-ব্যক্তিত্ব বিকার  
* মানব-বিরোধিতা, 
* ফেরেশতার অস্তিত্ব, 
* অস্বাভাবিক ঘটনা  
 
* অতিপ্রাকৃৃতিক ক্ষমতা, 
* ন্যাচারালিস্টিক এ্যাবিলিটি (অটোসাজেশন), 
* ধ্যান, 
* মৃত্যু-পূর্ব অভিজ্ঞতা,
* ইএসপি (Extra Sensory Perception) বা অতীন্দ্রিয় উপলব্ধি, 
* প্ল্যানচেট 
* ফ্যান্টাসি অব সাবকনশাস, 
* হেলুসিনেশন,

* পুরাণ, 
* মুহাম্মাদীয় পূরাণ, 
* মেন্টাল ইন্টারফেস কানেক্টিভিটি, 
* জৈবিক গুণাবলী,
* মনোপঠন, 
* এনোমেলাস সাইকোলজি, 
* মনস্তাত্ত্বিক ত্রুটিবিদ্যা ইত্যাদি।

## তথ্যসূত্র

বিষয়শ্রেণী:মনোবিজ্ঞান
বিষয়শ্রেণী:পরামনোবিজ্ঞান
বিষয়শ্রেণী:অপবিজ্ঞান
বিষয়শ্রেণী:স্বভাবাতীত
২০১৩

**২০১৩** একটি সাধারণ বছর যেটি মঙ্গলবার দিয়ে শুরু, এবং এটা বর্তমান বছর। গ্রেগরীয় বর্ষপঞ্জী অনুযায়ী, এটি কমন এরা এবং আন্ন দমিনাই এর ২০১৩তম বছর; ৩য় 
সহস্রাব্দের ১৩তম বছর এবং ২১শ শতক; এবং দুই হাজার দশ দশক-এর ৪র্থ বছর।

## ঘটনাবলী
### জানুয়ারি
### ফেব্রুয়ারি
### মার্চ
### এপ্রিল
* ২৪ এপ্রিল &ndash; সাভার, বাংলাদেশে আট-তলা ভবন রানা প্লাজা ধসে ১,১৩০ জনের মৃত্যু ঘটে। ২,৫০০ এর বেশি আহত হয়। দুর্ঘটনাটি বিশ্বের সবচেয়ে প্রানঘাতী ভবন পতন গুলোর একটি এবং ইতিহাসের তৃতীয় খারাপ ইন্ডাস্ট্রিয়াল বিপর্যয়।

### মে
### জুন
### জুলাই
### আগস্ট
### সেপ্টেম্বর
* সেপ্টেম্বর ২১ - আল শাবাব জঙ্গিরা নাইরোবির ওয়েসগেট শপিং মলে হামলা করে। এতে ৬২ জন সাধারণ মানুষ নিহত হয় এবং ১৭০ জনেরও বেশি আহত হয়।

### অক্টোবর

### নভেম্বর
[thumb|right|120px|[৮ নভেম্বর: ঘূর্ণিঝড় হাইয়ান.]]
* ৮ নভেম্বর &ndash; ঘূর্ণিঝড় হাইয়ান ভিয়েতনাম এবং ফিলিপাইনে আঘাত হানে। এর ফলে অন্তত ৬,১৪৯ জন মারা যায়। 

### ডিসেম্বর

## জন্ম

## মৃত্যু
### জানুয়ারি
*৮ জানুয়ারি - নির্মল সেন, বাংলাদেশী সাংবাদিক ও রাজনৈতিক ব্যক্তিত্ব (জ. ১৯৩০)
*১২ জানুয়ারি - এম এ সাঈদ, বাংলাদেশের সাবেক প্রধান নির্বাচন কমিশনার (জ. ১৯৩৭)
*১৫ জানুয়ারি - আবদুশ শাকুর, বাংলাদেশী কথাসাহিত্যিক ও রবীন্দ্র-গবেষক (জ. ১৯৪১)

### ফেব্রুয়ারি
### মার্চ
[thumb|120px|[হুগো চাভেজ]]
*৫ মার্চ &ndash; হুগো চাভেজ, ভেনেজুয়েলার রাষ্ট্রপতি (জ. ১৯৫৪)
*৬ মার্চ - আব্দুল জলিল, বাংলাদেশী রাজনীতিবিদ ও সাবেক বাণিজ্যমন্ত্রী (জ. ১৯৩৯)
*১৬ মার্চ - জামাল নজরুল ইসলাম, বাংলাদেশী পদার্থবিজ্ঞানী ও জ্যোতির্বিজ্ঞানী (জ. ১৯৩৯)
*২০ মার্চ &ndash; জিল্লুর রহমান, বাংলাদেশের রাষ্ট্রপতি (জ. ১৯২৯)

### এপ্রিল
*১০ এপ্রিল - বিনোদবিহারী চৌধুরী, ব্রিটিশ বিরোধী আন্দোলনের একজন বিপ্লবী কর্মী (জ. ১৯১১)

### মে
[thumb|120px|[ঋতুপর্ণ ঘোষ]]
*৩০ মে &ndash; ঋতুপর্ণ ঘোষ ভারতের চলচ্চিত্র পরিচালক (জ.১৯৬৩)

### জুন
*২ জুন - হাকিম মুহাম্মদ আখতার, পাকিস্তানি দেওবন্দি সুফি (জ. ১৯২৮)
*১৭ জুন - আতিকুল হক চৌধুরী, বাংলাদেশী নাট্যকার ও সাংস্কৃতিক ব্যক্তিত্ব (জ. ১৯৩১)

### জুলাই
* ১৬ জুলাই - কাজী মুতাসিম বিল্লাহ, বাংলাদেশি দেওবন্দি ইসলামি পণ্ডিত (জ. ১৯৩৩)

### আগস্ট
*১৯ আগস্ট - আবদুর রহমান বয়াতী, বাংলাদেশী লোকসঙ্গীত শিল্পী (জ. ১৯৩৯)

### সেপ্টেম্বর
*১৩ সেপ্টেম্বর - আনোয়ার হোসেন, বাংলাদেশী চলচ্চিত্র অভিনেতা (জ. ১৯৩১)

### অক্টোবর
* ২৪ অক্টোবর - মান্না দে, ভারতীয় অন্যতম সেরা সঙ্গীত শিল্পী।

### নভেম্বর
*৩০ নভেম্বর - পল ওয়াকার, মার্কিন চলচ্চিত্র অভিনেতা (জ. ১৯৭৩)
### ডিসেম্বর
[thumb|120px|[নেলসন ম্যান্ডেলা]]
*৫ ডিসেম্বর &ndash; নেলসন ম্যান্ডেলা, দক্ষিণ আফ্রিকার সাবেক রাষ্ট্রপতি ও বর্ণবাদ বিরোধী নেতা (জ. ১৯১৮)।
*১২ ডিসেম্বর &ndash; আব্দুল কাদের মোল্লা, বাংলাদেশের মহান মুক্তিযুদ্ধের সময় মানবতা বিরোধী অপরাধী (জ. ১৯৪৮)।
*২৩ ডিসেম্বর &ndash; মিখাইল কালাশনিকভ, একে-৪৭-এর উদ্ভাবক (জ. ১৯১৯)।

## নোবেল পুরস্কার
right|100px
* পদার্থবিদ্যা - পিটার হিগস এবং ফ্রাঁসোয়া অ্যাংলার্ট।
* রসায়ন - মাইকেল লেভিট, এরিহ ওয়ারশেল এবং মার্টিন কারপ্লাস।
* অর্থনীতি - ইউজিন ফামা, রবার্ট জে. শিলার এবং লারস পিটার হ্যান্সেন। 
* চিকিত্সাবিদ্যা - জেমস এডওয়ার্ড রথম্যান, র‍্যান্ডি ওয়েন শেকম্যান এবং থমাস ক্রিশ্চিয়ান সুদোফ।
* সাহিত্য – অ্যালিস মানরো।
* শান্তি - আন্তর্জাতিক রাসায়নিক অস্ত্র নিরস্ত্রীকরণ সংস্থা।

## পঞ্জিকা

## তথ্যসূত্র

বিষয়শ্রেণী:২০১৩
সামাজিক বিজ্ঞান

থাম্ব|মানববিদ্যা ও সামাজিক বিজ্ঞান বিদ্যালয়, একটি চীনা প্রযুক্তি বিশ্ববিদ্যালয়ের একটি অনুষদ ভবন
**সামাজিক বিজ্ঞান** হচ্ছে জ্ঞানের এমন একটি শাখা যা সমাজ ও মানবিক আচরণ নিয়ে আলোচনা করে। সামাজিক বিজ্ঞানকে সাধারণত জ্ঞানের একটি বৃহত্তর ক্ষেত্র হিসেবে বিবেচনা করা হয়, যার মধ্যে রয়েছে নৃবিজ্ঞান, প্রত্নতত্ত্ব, অপরাধ বিজ্ঞান, অর্থনীতি, শিক্ষা, ইতিহাস, ভাষাবিজ্ঞান, রাষ্ট্রবিজ্ঞান, আন্তর্জাতিক সম্পর্ক, সমাজবিজ্ঞান, মানবিক ভূগোল, মনোবিজ্ঞান। আইন, পরিবেশ বিজ্ঞান, সমাজকর্ম ও তুলনামূলক-সংস্কৃতি অধ্যয়ন এর মতো বিষয়গুলোও কখনো কখনো সামাজিক বিজ্ঞানে আলোচনা করা হয়।

কখনো কখনো বিশেষ ক্ষেত্রে সামাজিক বিজ্ঞান বলতে শুধুমাত্র সমাজবিজ্ঞান বোঝান হয়। এমিল ডুর্খাইম, কার্ল মার্ক্স ও মাক্স ভেবারকে সাধারণত আধুনিক সামাজিক বিজ্ঞানের মূল স্থপতি বলে বিবেচনা করা হয়। দৃষ্টবাদী সামাজিক বিজ্ঞানীরা বিজ্ঞানকে আধুনিক দৃষ্টিতে দেখেন এবং সমাজকে বোঝার ক্ষেত্রে প্রাকৃতিক বিজ্ঞানের সাথে সাদৃশ্যপূর্ণ পদ্ধতি ব্যবহার করেন। অন্যদিকে, ব্যাখ্যাবাদী সামাজিক বিজ্ঞানীরা অভিজ্ঞতা দ্বারা যাচাইযোগ্য তত্ত্ব প্রতিষ্ঠার বদলে সামাজিক সমালোচনা বা প্রতীকীমূলক ব্যাখ্যা দেন। তারা বিজ্ঞানকে ব্যাপক অর্থে ধরে নেন। তবে আধুনিক গবেষণার ক্ষেত্রে গবেষকরা সাধারণত বহুদর্শনবাদী হয়ে থাকেন এবং গবেষণার ক্ষেত্রে পরিমাণাত্বক ও গুণাত্বক গবেষণা পদ্ধতির মিশেল ব্যবহার করেন। বিভিন্ন বিভাগ ও বিষয়ের সংশ্লিষ্ট মানুষ বর্তমানে সামাজিক গবেষণার লক্ষ্য ও পদ্ধতি নিয়ে কাজ করছেন যা সামাজিক গবেষণাকে একটি স্বতন্ত্রতা দান করেছে। ব্যাপক অর্থে সামাজিক বিজ্ঞান কে সংজ্ঞায়িত করলে বলা যায় যে সামাজিক বিজ্ঞান হল মানবসমাজের একটি বস্তুনিষ্ঠ যুক্তিসিদ্ধ  বিচার ও নিয়ম ভিত্তিক চর্চা।

## তথ্যসূত্র

## বহিঃসংযোগ

* Centre for Social Work Research
* Family Therapy and Systemic Research Centre
* International Conference on Social Sciences
* International Social Science Council
* Introduction to Hutchinson et al., ''There's No Such Thing as a Social Science''
* Intute: Social Sciences (UK) 
* Social Science Research Society 
* Social Science Virtual Library
* Social Science Virtual Library: Canaktanweb (Turkish) 
* Social Sciences And Humanities
* UC Berkeley Experimental Social Science Laboratory
* The Dialectic of Social Science  by Paul A. Baran


বিষয়শ্রেণী:জ্ঞানের শাখা
বিষয়শ্রেণী:বিজ্ঞানের শাখা
আবু তাহের (দ্ব্যর্থতা নিরসন)

**আবু তাহের** নামটি নিম্নের ব্যক্তিবর্গকে নির্দেশ করতে পারেঃ

* মোহাম্মদ আবু তাহের, বীর প্রতীক খেতাব প্রাপ্ত মুক্তিযোদ্ধা
* আবু তাহের (বীর উত্তম) মুক্তিযুদ্ধের সেক্টর কমান্ডার
* আবু তাহের (বীর প্রতীক), বীর প্রতীক খেতাব প্রাপ্ত মুক্তিযোদ্ধা
* আবু তাহের মজুমদার, বাংলাদেশের শিক্ষাবিদ, কবি।
* আবু তাহের খান, ভারতীয় রাজনীতিবিদ।
* মো. আবু তাহের, বাংলাদেশী শিক্ষাবিদ
* মো. আবু তাহের (রিয়ার অ্যাডমিরাল)- সাবেক বাংলাদেশ নৌবাহিনীর প্রধান ও বর্তমানে আওয়ামীলীগের রাজনীতির সাথে আছেন। (কুমিল্লা)
* আবু তাহের মোহাম্মদ সালাহউদ্দীন - বীর প্রতীক খেতাব প্রাপ্ত মুক্তিযোদ্ধা।
* তাহের আহমেদ - বীর প্রতীক, খেতাব প্রাপ্ত মুক্তিযোদ্ধা।
* আবু তাহের মোহাম্মদ হায়দার - (জন্ম:১২ জানুয়ারি, ১৯৪২ - মৃত্যু: ৭ই নভেম্বর, ১৯৭৫) একজন গেরিলা কমান্ডার হিসাবে বাংলাদেশের স্বাধীনতা যুদ্ধে অভূতপূর্ব অবদান রাখার জন্য তিনি বীর উত্তম।
* এ কে এম আবু তাহের - (আনু. ১৯৩২ - ২৩ সেপ্টেম্বর ২০০৪) শিল্পপতি, রাজনীতিবিদ ও সংসদ সদস্য। ন্যাশনাল ব্যাংক লিমিটেড ব্যাংকের প্রতিষ্ঠাতা সদস্য।
* আবু তাহের (চিত্রশিল্পী) - একুশে পদক প্রাপ্ত বাংলাদেশী চিত্রশিল্পী।
আবু তাহের (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[আবু তাহের (দ্ব্যর্থতা নিরসন)]]।*
**আবু তাহের** (২০ জুলাই ১৯৪২-৬ জানুয়ারি ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবু তাহেরের পৈতৃক বাড়ি চাঁদপুর জেলার মতলব উপজেলার বড় হলদিয়া গ্রামে। তার বাবার নাম গোলাম আহমেদ সিকদার এবং মায়ের নাম আমেনা বেগম। তার স্ত্রীর নাম ফাতেমা বেগম। তাদের এক ছেলে মোঃআরিফুর রহমান,দুই মেয়ে আফিফা,আফরোজ।

## কর্মজীবন
আবু তাহের পাকিস্তান সেনাবাহিনীতে চাকুরি করতেন। ১৯৭১ সালে কর্মরত ছিলেন চতুর্থ ইস্ট বেঙ্গল রেজিমেন্টে। ২৫ মার্চ তিনি ব্রাহ্মণবাড়িয়া জেলায় মোতায়েন ছিলেন। মুক্তিযুদ্ধ শুরু হলে শাফায়াত জামিলের নেতৃত্বে ঝাঁপিয়ে পড়েন যুদ্ধে। তিনি সাহসিকতার সঙ্গে তেলিয়াপাড়া, বুড়িচং, চান্দিনা, দাউদকান্দিসহ বিভিন্ন স্থানে যুদ্ধ করেন। দেশ স্বাধীনের পরে নিয়মিত সেনা বাহিনীতে যোগদান করে। জুনিয়র কমিশন অফিসার হিসেবে সর্বোচ্চ পদে সেনা বাহিনীর চাকরি শেষে মুক্তিযোদ্ধা কল্যাণ ট্রাস্ট এ চাকরি করেছেন।

## মুক্তিযুদ্ধে ভূমিকা
১৯৭১ সালে মুক্তিযুদ্ধের চূড়ান্ত পর্যায়ে ভারতের সোনামুড়া থেকে নির্ভয়পুর হয়ে একদল মুক্তিযোদ্ধা বাংলাদেশ অভিমুখে রওয়ানা দেন। এর মধ্যে একটি উপদলের দলনেতা ছিলেন আবু তাহের। তাদের সার্বিক নেতৃত্বে ছিলেন আইন উদ্দিন (বীর প্রতীক)। এ দলের লক্ষ্য ছিল যত দ্রুত সম্ভব কুমিল্লা শহর দখল করা। মুক্তিযুদ্ধের সময় কুমিল্লা শহর ছিল ২ নম্বর সেক্টরের কেন্দ্রবিন্দু। যৌথবাহিনীর দাউদকান্দি ও চাঁদপুরমুখী যেকোনো অভিযান পরিচালনার জন্য কুমিল্লাই ছিল একমাত্র পথ। আবু তাহের ও মুক্তিযোদ্ধাদের দল ভারত-বাংলাদেশ সীমান্ত অতিক্রম করে ৩ ডিসেম্বর কুমিল্লা জেলার চৌদ্দগ্রামের চিওড়া পৌঁছান। ৫ ডিসেম্বর কুমিল্লা শহরের পূর্ব পাশে বালুতুফা পৌঁছান। বালুতুফার অদূরেই ছিল পাকিস্তানি সেনাবাহিনীর শক্ত প্রতিরক্ষা অঞ্চল। দুর্ভেদ্য সে প্রতিরক্ষাকে ভেঙ্গে মিত্রবাহিনীর সহযোগিতায় সেখানে আক্রমণ চালান মুক্তিযোদ্ধারা।
যুদ্ধে মুক্তিযোদ্ধাদের এবং মিত্রবাহিনীর বেশ ক্ষয়ক্ষতি হয়। এমন অবস্থায় শহরের পেছন দিক দিয়ে অগ্রসর হওয়ার সিদ্ধান্ত নেন আবু তাহের। ৬ ডিসেম্বর আবু তাহেরসহ মুক্তিযোদ্ধারা পাকিস্তানি সেনাদের প্রায় একরকম বোকা বানিয়ে এবং কোনো যুদ্ধ না করেই কুমিল্লা শহরে ঢুকে পড়েন। মিত্রবাহিনীর একটি দলের সঙ্গে যৌথভাবে কুমিল্লা বিমানবন্দরে অবস্থানরত পাকিস্তানি সেনাদের আক্রমণ করেন। তখন সেখানে ভয়াবহ যুদ্ধ হয়। যুদ্ধে আবু তাহের যথেষ্ট বীরত্ব প্রদর্শন করেন। এ ছাড়া ও আবু তাহের ১৯৭১ সালে ছোট বড়ো ২৭টি যুদ্ধে সরাসরি অংশ নিয়ে ছিলেন এবং ২,৩,৫ নাম্বার সেক্টার এ যুদ্ধ করেন এবং একটি যুদ্ধে তিনি গুলিবিদ্ধ হন। তিনি একটি বেকআপ প্লাটুন এর দলনেতা ছিলেন।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:২০০৮-এ মৃত্যু
বিষয়শ্রেণী:বীর প্রতীক
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৪২-এ জন্ম
হাসান ইবনে আলী

**হাসান** ( ছিলেন ইসলামের পয়গম্বর মুহম্মদের এর দৌহিত্র, আলীর ও ফাতিমার জ্যেষ্ঠপুত্র এবং হোসাইনের জ্যেষ্ঠভ্রাতা। সুন্নি ইসলাম অনুসারে তিনি হলেন রাশিদুন খলিফা। শিয়া ইসলাম অনুসারে তিনি দ্বিতীয় ইমাম। মুসলমানরা তাঁকে আহল আল-বাইত এবং আহল আল-কিসার একজন সদস্য হিসাবে শ্রদ্ধা করে থাকে। হাসান রা তাঁর পিতা আলী ইবনে আবী তালিব রা এর  মৃত্যুর পর খলিফা হিসেবে নির্বাচিত হন, তবে ছয় বা সাত মাস শাসনকার্য পরিচালনার পর প্রথম ফিতনার অবসানের লক্ষ্যে তিনি শর্তসাপেক্ষে ক্ষমতাভার মুয়াবিয়া ইবনে আবী সুফিয়ানের নিকট হস্তান্তর করেন। হাসানের রা পদত্যাগের পর মুয়াবিয়ার মাধ্যমে খিলাফত রাজতন্ত্রে পরিণত হয়। হাসান তাঁর অনুদান, দরিদ্র ও দাস-দাসীদের প্রতি করুণা, জ্ঞান, সহনশীলতা ও সাহসিকতার জন্য খ্যাত ছিলেন। কুফা থেকে শাসনভার পরিত্যাগের পর জীবনের বাকি সময় তিনি মদীনাতে অতিবাহিত করেন। বনু উমাইয়া দ্বারা প্ররোচিত স্বীয় স্ত্রী জাদা বিনতুল আশআস কর্তৃক বিষপ্রয়োগে মাত্র ৪৫ বছর বয়সে আল-হাসান মৃত্যুবরণ করেন। তাঁকে জান্নাতুল বাকিতে সমাহিত করা হয়।

## পাদটীকা

## তথ্যসূত্র

### উৎস

* 
* 
* 
* 
* 
* 
*
*
* 
*
* 
*
*

## বহিঃসংযোগ

* এনসাক্লোপিডিয়া ব্রিটানিকায় হাসান ইবনে 'আলী
* এনসাক্লোপিডিয়া ইরানিকায় উইলফের্ড মেইডলুং কর্তৃক হাসান ইবনে 'আলী
* Kitab al Irshad, by Sheikh al Mufid, translated by I.K.A Howard, pp. 279 - 289

বিষয়শ্রেণী:৬২৪-এ জন্ম
বিষয়শ্রেণী:৬৭০-এ মৃত্যু
বিষয়শ্রেণী:শিয়া ইমাম
বিষয়শ্রেণী:মুহাম্মাদ পরিবার
বিষয়শ্রেণী:৭ম-শতকের খলিফা
বিষয়শ্রেণী:আলি বংশ
বিষয়শ্রেণী:শিয়া ইমাম হত্যাকাণ্ড
বিষয়শ্রেণী:জাইদি ইমাম
বিষয়শ্রেণী:সুন্নি ইসলাম
বিষয়শ্রেণী:মুহাম্মদ বংশোদ্ভূত
বিষয়শ্রেণী:জান্নাতুল বাকিতে সমাধিস্থ
বিষয়শ্রেণী:৬২৫-এ জন্ম
বিষয়শ্রেণী:মুহাম্মাদের পরিবার
বিষয়শ্রেণী:আরব মুসলিম
বিষয়শ্রেণী:ইসমাইলি ইমাম
বিষয়শ্রেণী:মুসলিম শহীদ
বিষয়শ্রেণী:শহীদ সাহাবা
বিষয়শ্রেণী:কুরআনে উল্লেখিত ব্যক্তি
বিষয়শ্রেণী:৭ম শতাব্দীর খলিফা
বিষয়শ্রেণী:আলীর সন্তান
বিষয়শ্রেণী:গুপ্তহত্যার শিকার শিয়া ইমাম
বিষয়শ্রেণী:বার ইমাম
বিষয়শ্রেণী:যায়দী ইমাম
বিষয়শ্রেণী:বিষক্রিয়ায় মৃত্যু
বিষয়শ্রেণী:গুপ্তহত্যার শিকার খলিফা
বিষয়শ্রেণী:জনহিতৈষী
বিষয়শ্রেণী:৭ম শতকের খলিফা
বিষয়শ্রেণী:হাদিস_বর্ণনাকারী_সাহাবা
আবদুল বারী চৌধুরী

**আবদুল বারী চৌধুরী** (জন্ম:১৮৭০ - মৃত্যু:২৩ এপ্রিল, ১৯৪৪) ছিলেন চট্টগ্রামের ব্যবসায়ী ও ব্রিটিশ বিরোধী আন্দোলনের অন্যতম পুরোধা।

## জন্ম ও শিক্ষাজীবন
আবদুল বারী চৌধুরী ১৮৭০ সালে চট্টগ্রাম জেলার ফটিকছড়ি উপজেলার দৌলতপুর গ্রামে জন্ম গ্রহণ করেন। তাঁর পিতার নাম নুর আলী চৌধুরী আর মাতার নাম সকিনা বিবি। 

## কর্মজীবন
আবদুল বারী চৌধুরী ছিলেন চট্টগ্রামের প্রথম কাতারের শিল্পোদ্যোগী। তিনি দৌলতপুর এবিসি (আবদুল বারী চৌধুরী) উচ্চ বিদ্যালয়ের প্রতিষ্টাতা। তিনি রাউজান আর.আর.এ.সি. মডেল সরকারি হাই স্কুল অন্যতম প্রতিষ্টাতা ও ফটিকছড়ি করোনেশন সরকারি মডেল উচ্চ বিদ্যালয় এর দাতা প্রতিষ্ঠাতা ছিলেন। এ ছাড়াও ফটিকছড়ি মাদ্রাসা নাজিরহাট বড় মাদ্রাসার ও তিনি অন্যতম দাতা প্রতিষ্ঠাতা ছিলেন। ঔপনিবেশিক আমলের এই দু’টি প্রাচীন শিক্ষা প্রতিষ্টানের সাথে তাঁর নামের স্মৃতি বিজড়িত। আবদুল বারী চৌধুরীর তিন পুত্র দুই কন্যা সন্তান ছিল যথাক্রমে জহুরুল হক চৌধুরী রেজওয়ান নুর চৌধুরী ও মোজাহেরুল কুদ্দুস চৌধুরী। প্রথমা কন্যা শামসুন নাহার চৌধুরানীর সাথে ১৯৩৫ সালে কলিকাতা হাইকোর্টের এডভোকেট থাকাকালীন বিখ্যাত বাংলাদেশী শিল্প উদ্যেক্তা একে খান বিবাহ বন্ধনে আবদ্ধ হন। দ্বিতীয় ও সর্বকনিষ্টা কন্যা ছর্ফুনেছা চৌধুরানীর সাথে বিবাহবন্ধনে আবদ্ধহন ডঃ নজরুল ইসলাম।

ব্রিটিশ বিরোধী মানসিকতায় উজ্জীবিত হয়ে এবং স্বদেশপ্রেমে উদ্বুদ্ধ হয়ে তিনি চট্টগ্রামে প্রথম বেঙ্গল বার্মা স্টিম নেভিগেশন কোম্পানি প্রতিষ্ঠা করেন। সে সময়ে চৌধুরী সাহেবের জাহাজে চায়ের নিমন্ত্রণে এসেছিলেন ভারতের জাতীয়তাবাদী আন্দোলনের পুরোধা মোহনদাস করমচাঁদ গান্ধী। জেটিতে এসে জাহাজে ব্রিটিশ পতাকা দেখে তিনি থমকে দাঁড়িয়ে পড়েন। আব্দুল বারী চৌধুরী নিজে গিয়ে ব্রিটিশ পতাকা নামিয়ে দেন। পতাকা নামানোর পর মহাত্মা গান্ধী সিঁড়ি বেয়ে জাহাজের উপরে উঠেন এবং চৌধুরী সাহেবের সাথে আলাপরত অবস্থায় গান্দীজি সেই বিখ্যাত উক্তিটি করেন "চট্টগ্রাম সবার আগে"। আব্দুল বারী চৌধুরীর প্রতিষ্ঠিত দু’টো লঞ্চের নাম ছিলো তাঁর মেয়ের নামে ‘নুর নাহার এবং সামশুন নাহার’।

## মৃত্যু
আবদুল বারী চৌধুরী ২৩ এপ্রিল ১৯৪৪ সালে ৭১ বছর বয়সে চট্টগ্রাম শহরস্থ চকবাজার লালচান্দ রোডের বাসভবনে মৃত্যুবরণ করেন। ফটিকছড়ির দৌলতপুরের গ্রামের বাড়ি চৌধুরী মহল এবিসি এলাকায় নিজস্ব পারিবারিক কবরস্থানে তাকে দাফন করা হয়।

## আরও দেখুন
আবুল কাশেম খান

## তথ্যসূত্র

বিষয়শ্রেণী:১৮৭০-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:চট্টগ্রাম জেলার ব্যবসায়ী
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:১৯শ শতাব্দীর রাজনীতিবিদ
বিষয়শ্রেণী:নাজিরহাটের ব্যক্তি
নির্মাণ

thumb|মেলবোর্নে নির্মাণাধীন একটি ভবন

পুরকৌশল ও স্থাপত্যবিদ্যায়, নির্মাণ বলতে এমন একটি প্রক্রিয়া বোঝায় যার মাধ্যমে কোন একটি কাঠামো তৈরী বা জোড়া লাগানো হয়। নির্মাণ মূলত কোন একক কাজ নয় বরং অনেকগুলো কাজের সমষ্টি। সাধারণত একজন প্রকল্প পরিচালক কাজটি পরিচালনা করেন এবং নির্মাণ ব্যবস্থাপক, নকশা বা ডিজাইন ব্যবস্থাপক, প্রকৌশলী, নির্মাণ প্রকোশলী এবং প্রকল্প প্রকৌশলী এর তত্ত্বাবধানে বিভিন্ন অংশের কাজ সম্পাদন করা হয়।

যেকোন প্রকল্প সফল করার জন্য কার্যকর পরিকল্পনা খুবই প্রয়োজনীয়। যেকোন কাঠামো নকশা ও তৈরী করার সময় পরিবেশের উপর এর প্রভাব, বিভিন্ন কাজের সময় নির্ধারণ, বাজেট নির্ধারণ, নির্মাণস্থলের নিরাপত্তা, নির্মাণ উপকরণাদীর প্রাপ্যতা, সরবরাহ, নির্মাণের কারণে জনগণের অসুবিধা এসব বিষয় বিবেচনা করতে হয়।

## তথ্যসূত্র
বিষয়শ্রেণী:নির্মাণ
ফজলুল কাদের চৌধুরী

**ফজলুল কাদের চৌধুরী** পূর্ব পাকিস্তানের একজন রাজনীতিবিদ এবং পাকিস্তানের জাতীয় পরিষদের ৫ম স্পিকার।

## জন্ম ও শিক্ষাজীবন
তিনি ১৯১৯ সালের ২৬ শে মার্চ চট্টগ্রাম জেলার রাউজান উপজেলার গহিরা গ্রামের বাঙালি মুসলিম জমিদার বক্সে আলী চৌধুরী বাড়িতে জন্মগ্রহণ করেন। তার পিতার নাম খান বাহাদুর আব্দুল জব্বার চৌধুরী যিনি শেখ মুহম্মদ বরদম লস্করের দ্বাদশ বংশধর ছিলেন এবং তাদের আদিনিবাস বাংলার প্রাচীন গৌড় নগরে ছিল, ও মাতার নাম বেগম ফাতেমা খাতুন চৌধুরানী যিনি অষ্টাদশ শতকের বিখ্যাত বাঙালি কবি রহিমুন্নেসার উত্তরসূরি ছিলেন।। ফজলুল কাদের চৌধুরী কলকাতা প্রেসিডেন্সী কলেজ থেকে স্নাতক এবং কলকাতা বিশ্ববিদ্যালয় থেকে বিএল ডিগ্রী লাভ করেন।

## কর্মজীবন ও অবদান
১৯৪৭ সালে ফজলুল কাদের চৌধুরী শরৎ বসু এবং হুসেন শহীদ সুরাবর্দীর প্রস্তাবিত যুক্তবঙ্গ গঠনে সমর্থন জানিয়েছিলেন। কিন্তু যখন সুরাবর্দী পাকিস্তান গঠনে রাজি হলেন তখন তিনি এই বিষয়টা জিন্নার কাছে তুলে ধরতে ব্যার্থ হয়েছিলেন।

তিনি ১৯৪১ সালে অল ইন্ডিয়া মুসলিম ষ্টুডেন্ট ফেডারেশনের জেনারেল সেক্রেটারি নির্বাচিত হন এবং ব্রিটিশ বিরোধী পাকিস্তান আন্দোলনে সক্রিয় ভূমিকা পালন করেন। ১৯৫৪ সালে পূর্ব পাকিস্তান প্রাদেশিক পরিষদের সদস্য নির্বাচিত হন। ফজলুল কাদের চৌধুরী ১৯৬৩ সালে তদানীন্তন পাকিস্তান জাতীয় পরিষদের স্পিকার পদে অধিষ্ঠিত হন। আইয়ুব খান দেশ ছাড়ার সময় তিনি পাকিস্তানের ভারপ্রাপ্ত রাষ্ট্রপতিও ছিলেন। আইয়ুব খানের মন্ত্রিসভায় তিনি কৃষি ও পূর্ত মন্ত্রণালয়, শিক্ষা ও তথ্য মন্ত্রণালয় এবং শ্রম ও সমাজকল্যাণ মন্ত্রণালয়ে দায়িত্ব পালন করেন। কনভেনশন মুসলিম লীগ (১৯৬২) গঠনে তিনি গুরুত্বপূর্ণ ভূমিকা পালন করেন এবং দলের কেন্দ্রীয় কমিটির সদস্য নির্বাচিত হন। তিনি নিজ জেলায় বহু শিক্ষা প্রতিষ্ঠান, সমাজ কল্যাণ এবং উন্নয়নমূলক কর্মকাণ্ড পরিচালনা করেন। এর মধ্যে উল্লেখযোগ্য হলো চট্টগ্রাম বিশ্ববিদ্যালয়, চট্টগ্রাম মেডিকেল কলেজ, বাংলাদেশ মেরিন একাডেমী, চট্টগ্রাম প্রকৌশল ও প্রযুক্তি বিশ্ববিদ্যালয়।

## বাংলাদেশের স্বাধীনতা যুদ্ধ কালে ভূমিকা
ফজলুল কাদের চৌধুরী শেখ মুজিবুর রহমান এবং আওয়ামী লীগ উত্থাপিত ছয় দফার বিরোধী ছিলেন। বাংলাদেশের স্বাধীনতা যুদ্ধ কালে তিনি স্বাধীন বাংলাদেশের বিপক্ষে এবং ঐক্যবদ্ধ পাকিস্তানের পক্ষে অবস্থান নিয়েছিলেন।  ১৯৭১ সালের ২৮ ডিসেম্বর প্রায় দেড় মণ সোনা নিয়ে নৌযানে করে দেশ থেকে পালানোর সময় আনোয়ারা উপজেলার গহীরা উপকূলে মুক্তিযুদ্ধাদের হাতে ধরা পরেন।

## ব্যক্তিগত জীবন
তাঁর স্ত্রী সৈয়দা সেলিনা আক্তার ছিলেন তরফ থেকে আসা কুমিল্লা নিবাসী সৈয়দ আজিজুল্লাহ্ ও সৈয়দা আম্মাতুল এলা রাজিয়া খাঁতুনের দোসরা কন্যা। ফজলুল কাদের চৌধুরীর বড় শালী সৈয়দা রোকেয়া আক্তার ছিলেন পূর্ব পাকিস্তানের সাবেক অর্থমন্ত্রী মুর্তজা রেজা চৌধুরী স্ত্রী।

## মৃত্যু
পুরাতন ঢাকা কেন্দ্রীয় কারাগারে আটক থাকা অবস্থায় ১৯৭৩ সালে ১৮ জুলাই হার্ট অ্যাটাকে তার মৃত্যু হয়।

## তথ্যসূত্র

## বহিঃসংযোগ
* 

বিষয়শ্রেণী:১৯১৯-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তানের জাতীয় পরিষদের স্পিকার
বিষয়শ্রেণী:বাঙালি মুসলিম
বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ
বিষয়শ্রেণী:বাংলাদেশের বন্দী ও আটক
বিষয়শ্রেণী:২০শ শতাব্দীর বাঙালি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
বিষয়শ্রেণী:রাজাকার
হিনা রব্বানী খার

**হিনা রব্বানী খার** (উর্দু: حنا ربانی کھر; জন্ম: ১৯শে ডিসেম্বর, ১৯৭৭) হচ্ছেন একজন পাকিস্তানি রাজনীতিবিদ, যিনি ফেব্রুয়ারি ২০১১ থেকে মার্চ ২০১৩ পর্যন্ত পাকিস্তানের ২১তম পররাষ্ট্রমন্ত্রী হিসেবে দায়িত্ব পালন করেন। তিনি ৩৩ বছর বয়সে, সর্বকনিষ্ঠ রাজনীতিবিদ ও প্রথম নারী হিসেবে এই পদে অধিষ্ঠিত হন।

## তথ্যসূত্র

## বহিঃসংযোগ
* "Hina Rabbani Khar rumoured to be in love with Bilawal Bhutto"
* "Minister of Foreign Affairs". mofa.gov.pk.
* "Minister of Pakistan". BBC News.
* পাকিস্তান লাইভ 

দ

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাহোর বিশ্ববিদ্যালয়ের ব্যবস্থাপনা বিজ্ঞানের প্রক্তন ছাত্র
বিষয়শ্রেণী:যুদ্ধে নারী
বিষয়শ্রেণী:পাকিস্তান জাতীয় পরিষদের সদস্য
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:মুলতানের ব্যক্তি
বিষয়শ্রেণী:নারী পররাষ্ট্রমন্ত্রী
বিষয়শ্রেণী:নারী অর্থনীতিবিদ
বিষয়শ্রেণী:পাকিস্তানের পররাষ্ট্রমন্ত্রী
বিষয়শ্রেণী:পাকিস্তানি ব্যবসায়ী
বিষয়শ্রেণী:সারাইকি ব্যক্তি
বিষয়শ্রেণী:ইউসুফ রাজা গিলানী সরকার
বিষয়শ্রেণী:উত্তর-পশ্চিম পাকিস্তানে যুদ্ধের মানুষ
বিষয়শ্রেণী:পাকিস্তানি কূটনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:লাহোর ম্যানেজমেন্ট সায়েন্সেস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তান পিপলস পার্টির এমএনএ
বিষয়শ্রেণী:ইউসুফ রাজা গিলানির সরকার
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
বিষয়শ্রেণী:পাকিস্তানি অর্থনীতিবিদ
বিষয়শ্রেণী:মুজাফফরগড়ের রাজনীতিবিদ